Vaše dieťa bolo dňa ................. v kontakte s osobou, ktorá bola následne pozitívne testovaná   
na COVID-19.

Na zabránenie vzniku a šíreniu ochorení COVID-19 vyvolaných novým koronavírusom musí každá osoba, ktorá bola v kontakte s  pozitívnou osobou dodržiavať karanténne opatrenia (okrem nižšie uvedených výnimiek).

Karanténa sa končí :

a) v prípade, ak sa u osoby v karanténe nevyskytuje ani jeden z klinických príznakov ochorenia a výsledok RT-PCR testu vykonaného **najskôr v 5. deň od posledného kontaktu** s osobou pozitívnou na ochorenie je negatívny, uplynutím doby 7 dní od posledného kontaktu s osobou pozitívnou na ochorenie,

b) ak u osoby v karanténe nebol vykonaný test a počas doby 10 dní od posledného kontaktu s osobou pozitívnou na ochorenie sa u osoby v karanténe nevyskytuje ani jeden z klinických príznakov ochorenia, uplynutím doby 10 dní od posledného kontaktu s osobou pozitívnou na ochorenie,

c) v prípade, ak sa u osoby v karanténe vyskytne akýkoľvek z klinických príznakov ochorenia počas doby 10 dní od posledného kontaktu s osobou pozitívnou na ochorenie, momentom, kedy posúdi osobu v karanténe jej všeobecný lekár, ako spôsobilú ukončiť karanténu.

Karanténne opatrenia sa **nevzťahujú** na ostatné osoby žijúce v spoločnej domácnosti.

Rodič (zákonný zástupca) dieťaťa môže požiadať o vyšetrenie na stránke - portáli korona.gov.sk (<https://www.old.korona.gov.sk/covid-19-patient-form.php>). Registrovať sa možno ihneď. Pri zadávaní kontaktu s pozitívnou osobou nie je potrebné uviesť meno ale treba do príslušnej kolónky napísať hocijaké slovo napr. „meno“, „priezvisko“ alebo „spolužiak“ ..... Bližšie popísať v poznámke. Dôležité je správne zadať dátum posledného kontaktu. Testy sú bezplatné.

**Osoba je povinná vykonať nasledovné opatrenia:**

a) sledovať svoj zdravotný stav (náhly nástup aspoň jedného z týchto príznakov: horúčka, kašeľ, bolesti hrdla, dýchavičnosť) a v prípade objavenia sa príznakov bez meškania telefonicky kontaktovať všeobecného lekára a RÚVZ Trenčín

b) zostať v domácej izolácii alebo v izolácii v zdravotníckom zariadení

c) zdržať sa sociálnych kontaktov (napr. návštev kultúrnych, spoločenských, športových alebo iných hromadných podujatí alebo prijímania osôb alebo vykonávania spoločenských aktivít v mieste izolácie)

d) zdržať sa cestovania

e) zdržať sa účasti na výučbových aktivitách s výnimkou e-learningových foriem

f) zdržať sa pracovnej činnosti s výnimkou práce v mieste domácej izolácie

g) zdržať sa akýchkoľvek činností, ktoré si vyžadujú opustiť miesto izolácie alebo prijímať   
v mieste izolácie vnímavé osoby

Zároveň telefonicky oznámte lekárovi pre deti a dorast Vášho dieťaťa kontakt s osobou pozitívne testovanou na ochorenie COVID – 19.

Výnimku z karantény v prípade výskytu osoby pozitívnej na ochorenie COVID-19 v triede si môžu uplatniť: - žiaci, ktorí prekonali ochorenie COVID-19 za posledných 180 dní (na základe výsledku   
 PCR testu, Ag testu, testu na protilátky),   
 - plne zaočkovaní žiaci alebo žiaci zaočkovaní 1. dávkou do 180 dní od prekonania ochorenia   
 COVID-19.

Osobám plne zaočkovaným odporúčame absolvovať PCR test najskôr na 5. deň od kontaktu s pozitívne testovanou osobou.

V prípade ďalších otázok kontaktujte regionálny úrad verejného zdravotníctva so sídlom v Trenčíne, č.t. 032/6509520.